Socialdemokraterne holder tirsdag og onsdag sommergruppemøde i Helsingør og har i den forbindelse foretaget enkelte ændringer på ordførerposterne. Det berører det nordjyske folketingsmedlem Flemming Møller Mortensen. Han overtager nemlig posten som formand for Sundheds- og Forebyggelsesudvalget. Socialdemokraternes medieordfører Mogens Jensen får ansvaret for kulturen. Han afløser Flemming Møller Mortensen som socialdemokratisk kulturordfører.

Referat:
Det nordjyske folketingsmedlem Flemming Møller Mortensen bliver ny formand for Sundheds- og Forebyggelsesudvalget i Folketinget.